योग को हर व्यक्ति तक पहुंचाना है : डॉ. सुमना
पतंजलियोग समिति भारत स्वाभिमान (न्यास) की प्रांतीय बैठक मंगलवार को जमुना रिसोर्ट में हुई। मुख्य अतिथि केंद्रीय महिला प्रभारी डॉ. सुमना दीदी थी। उन्होंने कहा कि योग का कोई विकल्प नहीं है। इसे जीवन में उतारना है और हर व्यक्ति तक पहुंचाना है।
योग के माध्यम से हम दुराचार, बलात्कार, व्यभिचार जैसी बुराइयों से बच सकते हैं। विशिष्ट अतिथि महिला राज्य प्रभारी विजय लक्ष्मी, पतंजलि योग समिति के राज्य प्रभारी कुलभूषण बैराठी, युवा भारत के राज्य प्रभारी संदीप कासनिया, किसान पंचायत के राज्य प्रभारी वीरेंद्र सिंह शेखावाटी मंडल प्रभारी लक्ष्मीकांत जांगिड़ थे। इससे पहले केंद्रीय प्रभारी ने श्रीगंगानगर, हनुमानगढ़, बीकानेर, चूरू, सीकर, झुंझुनूं की महिला जिला प्रभारियों की बंद कमरे में बैठक ली।
इस अवसर पर भारत स्वाभिमान की महिला जिला प्रभारी विद्या बेनीवाल, मंजू चौहान, शकुंतला आबूसरिया, ममता राय, शबाना फारूकी, ममता शर्मा , झुंझुनूं तहसील प्रभारी शशि वशिष्ठ, संतोष सूरजगढिया आदि मौजूद थी।
hin_Deva hin_Deva hin_Deva bho_Deva